Karri Hakala

Karri Hakala (s. 5. lokakuuta 1996 Keminmaa) on suomalainen maastohiihtäjä. Hakala edustaa Ilmajoen Kisailijoita. 

Hakala debytoi maailmancupissa tammikuussa 2016 Planican sprintissä, jossa sijoittui 28:nneksi. Se on edelleen hänen paras maailmancupsijoituksensa (tilanne 4.2.2020). 

Hakala sijoittui nuorten MM-kilpailuissa vuonna 2015 Almatyssä perinteisen sprintissä 28:nneksi ja 2016 Rasnovissa vapaan sprintissä 19:nneksi. Alle 23-vuotiaiden MM-kilpailuissa 2017 hän oli perinteisen sprintissä 45:s ja 15 kilometrin vapaalla 50:s.

Hakala saavutti vapaan hiihtotavan sprintissä SM-pronssia Vöyrillä 2020.

Lähteet 

Suomalaiset maastohiihtäjät
Vuonna 1996 syntyneet
Elävät henkilöt